**PLÁN PREVENCIE ŠIKANOVANIA**

ZŠ SAČUROV

Mgr. Róbert Truchan

Koordinátor prevencie šikanovania

1. **Šikanovanie a kyberšikanovanie**
   1. **Charakteristika šikanovania**

Pod šikanovaním rozumieme správanie žiaka, ktorého úmyslom je ublíženie, ohrozenie alebo zastrašovanie iného žiaka alebo úmyselný spravidla opakovaný útok voči žiakovi alebo skupine žiakov, ktorí sa z rôznych dôvodov nevedia alebo nemôžu účinne brániť.

Podstatou šikanovania je najmä

a) úmysel ublížiť druhému fyzicky alebo psychicky,

b) agresia jedného žiaka alebo skupiny žiakov,

c) prevaha agresora alebo skupiny agresorov nad obeťou.

Šikanovanie sa môže prejaviť

1. v priamej forme, najmä fyzickými útokmi, urážaním, nadávkami, posmechom, zosmiešnením, príkazmi agresora vykonať určitú vec proti vôli obete, odcudzením veci, vyhrážaním, zastrašovaním, vydieraním, zneužitím osobných údajov, fotografií, šírením nepravdivých informácií alebo kyberšikanovaním
2. v nepriamej forme, najmä prehliadaním, ignorovaním, zámerným vyčleňovaním z kolektívu alebo nedobrovoľným vystavovaním agresívnym situáciám.

Kyberšikanovanie je priama forma šikanovania, pri ktorej ide o zneužitie informačno-komunikačných technológií (najmä telefónu, tabletu, internetu a sociálnych sietí) na úmyselné ohrozenie, ublíženie alebo zastrašovanie, pričom sa často vyskytuje v spojení s inými formami šikanovania.

Kyberšikanovanie má najčastejšie tieto znaky

a) sociálna prevaha alebo psychická prevaha agresora, nie je nutná fyzická prevaha,

b) agresor vystupuje často anonymne,

c) útok nevyžaduje fyzický kontakt agresora a obete,

d) agresor spravidla nevidí priamu emocionálnu reakciu obete na útok s ohľadom na anonymitu a odstup, ktoré informačno-komunikačné technológie umožňujú,

e) útoky sa šíria prostredníctvom internetu podstatne rýchlejšie ako inými spôsobmi,

f) útoky sú prístupné veľkému množstvu osôb,

g) agresor je schopný uskutočniť útok z rôznych miest,

h) útoky môžu mať dlhšie trvanie v čase,

i) obeť nemusí o napadnutí dlhšiu dobu vedieť,

j) obeť nemusí byť schopná identifikovať agresora,

k) zverejnené informácie, fotografie a audiozáznamy a videozáznamy môže byť náročné odstrániť z internetu.

Šikanovanie môže napĺňať skutkovú podstatu trestného činu alebo priestupku. Žiak, ktorý je agresorom, môže byť trestne stíhaný najmä za trestný čin ublíženia na zdraví, obmedzovania osobnej slobody, lúpeže, vydierania, hrubého nátlaku, nátlaku, porušovania domovej slobody, sexuálneho násilia, sexuálneho zneužívania, krádeže, neoprávneného užívania cudzej veci, poškodzovania cudzej veci, nebezpečného vyhrážania sa, nebezpečného prenasledovania, výroby detskej pornografie, rozširovania detskej pornografie, prechovávania detskej pornografie a účasť na detskom pornografickom predstavení, ohovárania. Šikanovanie môže napĺňať skutkovú podstatu priestupku proti občianskemu spolunažívaniu alebo priestupku proti majetku. Skutočnosť, že fyzická osoba nie je trestne zodpovedná z dôvodu nízkeho veku21) nie je prekážkou na podanie žaloby vo veci náhrady škody, ktorú žiak spôsobil na majetku alebo vo veci náhrady ujmy, ktorú žiak spôsobil na zdraví. Zákonný zástupca žiaka a žiak zodpovedajú za škodu spoločne a nerozdielne.

Pedagogický zamestnanec alebo odborný zamestnanec, ktorému je známy prípad šikanovania a neprijme žiadne opatrenie, môže byť stíhaný najmä za trestný čin neprekazenia trestného činu, neoznámenia trestného činu alebo ublíženia na zdraví.

* 1. **Prevencia šikanovania**

Prevencia šikanovania sa zabezpečuje najmä formou

1. súčasti výchovno-vzdelávacieho procesu vrátane pozitívneho vplyvu osobnosti pedagogického zamestnanca a odborného zamestnanca v rámci každodenného vyučovania, obsahového zamerania a didaktiky predmetov a prierezových tém

1. osobný a sociálny rozvoj,

2. mediálna výchova,

3. multikultúrna výchova,

4. ochrana života a zdravia,

5. výchova a vzdelávanie k ľudským právam,

6. výchova k občianstvu,

7. boj proti extrémizmu,

8. výchova k manželstvu a rodičovstvu

b) súťaží, hier, prednášok alebo diskusií organizovaných školou alebo organizovaných inými relevantnými subjektmi.

Riaditeľ školy, koordinátor prevencie a triedny učiteľ priebežne informujú zákonných zástupcov, opatrovníka, osoby, ktorým súd zveril dieťa do osobnej starostlivosti25) alebo do pestúnskej starostlivosti alebo do starostlivosti budúcich osvojiteľov26) (ďalej len „osoba, ktorá sa osobne stará o dieťa“) alebo zariadenie, v ktorom je žiak umiestnený na základe rozhodnutia súdu o preventívnych činnostiach školy. Pri realizácii preventívnych činností školy riaditeľ školy, koordinátor prevencie a triedny učiteľ venujú zvýšenú pozornosť efektivite týchto činností. Za efektívnu stratégiu v príslušnej oblasti sa nepovažujú jednorazové činnosti, kultúrne podujatia, moralizovanie a zastrašovanie.

Riaditeľ školy, koordinátor prevencie a triedny učiteľ vopred preveria navrhované preventívne činnosti školy s cieľom predísť nežiaducemu vplyvu neodborných činností, ako aj škodlivému vplyvu kultov, siekt či extrémistických organizácií na žiakov.

Riaditeľ školy oboznamuje s podstatou, formami a nebezpečnými dôsledkami šikanovania

a) všetkých žiakov príslušnej školy a ich zákonných zástupcov,

b) zamestnancov školy príslušnej školy,

c) osoby, ktoré sa osobne starajú o dieťa,

d) zariadenie, v ktorom je žiak umiestnený na základe rozhodnutia súdu.

Riaditeľ školy zodpovedá za systémové aktivity školy v oblasti prevencie šikanovania. Pri príprave a realizácii celoškolskej stratégie najmä

a) vytvára pozitívne prostredie v škole,

b) podporuje prosociálne správanie a vzťahy detí,

c) určuje v školskom poriadku pravidlá správania sa vrátane sankcií za ich porušenie a používania informačno-komunikačných technológií (mobilných telefónov, tabletov, počítačov a iných komunikačných technológií) v priestoroch školy,

d) rozpracúva podrobnosti prevencie a riešenia šikanovania žiakov vo vnútornom predpise školy,

e) zabezpečuje v súlade s pracovným poriadkom školy zvýšený dozor pedagogických zamestnancov cez prestávky, pred začiatkom vyučovania, po jeho skončení a v čase mimo vyučovania, najmä v priestoroch, kde k šikanovaniu už došlo alebo by k nemu mohlo dochádzať,

f) oboznamuje pedagogických zamestnancov a odborných zamestnancov so spôsobom oznamovania šikanovania a preverovania šikanovania,

g) informuje o postupe pri zistení šikanovania, najmä

1. pedagogických zamestnancov a odborných zamestnancov,

2. žiakov,

3. zákonných zástupcov žiaka,

4. osoby, ktoré sa osobne starajú o dieťa,

5. zariadenie, v ktorom je žiak umiestnený na základe rozhodnutia súdu,

h) zabezpečuje zverejnenie kontaktných údajov inštitúcií, ktoré sa prevenciou a riešením šikanovania zaoberajú,

i) určuje v pracovnom poriadku školy povinnosť zamestnancov školy oznamovať podozrenie zo šikanovania,

j) zabezpečuje vzdelávanie pedagogických zamestnancov v oblasti prevencie šikanovania, vrátane kyberšikanovania, prostredníctvom zvyšovania digitálnej gramotnosti učiteľov,

k) spolupracuje s odbornými zamestnancami príslušného centra pedagogicko-psychologického poradenstva a prevencie (ďalej len „centrum“) a ďalšími odbornými pracoviskami poradenských služieb a preventívnych služieb v regióne,

l) zapája do prevencie šikanovania žiacku školskú radu, radu školy a zriaďovateľa.

* 1. **Metódy riešenia šikanovania**

Riaditeľ školy alebo ním poverená osoba zostavuje tím zamestnancov školy, ktorý navrhuje a zabezpečuje odborný postup pri riešení šikanovania.

Riaditeľ školy alebo ním poverená osoba pri zisťovaní a preverovaní šikanovania najmä

a) zabezpečí bezodkladnú pomoc obetiam a ochranu obetí,

b) zabezpečí dozor v triede, kde sa preveruje šikanovanie,

c) vykonáva opatrenia na zabránenie možnej krivej výpovede agresora jeho izoláciou počas preverovania šikanovania,

d) preveruje šikanovanie bezodkladne v čase, keď agresor nie je ešte dohodnutý na spoločnej výpovedi s obeťou, svedkami alebo inými osobami, ktoré na šikanovanie upozornili,

e) zabezpečí, aby obeť nebola konfrontovaná s agresorom,

f) zabezpečí zistenie vhodných svedkov a uskutočnenie individuálnych rozhovorov alebo konfrontačných rozhovorov so svedkami,

g) uchováva dôkazy pri podozrení na kyberšikanovanie v spolupráci s koordinátorom informatizácie alebo externým expertom,

h) kontaktuje vo vzťahu k obeti, agresorovi a svedkovi šikanovania

1. zákonných zástupcov,

2. osoby, ktoré sa osobne starajú o dieťa,

3. zariadenie, v ktorom je žiak umiestnený na základe rozhodnutia súdu,

4. zariadenie sociálnoprávnej ochrany detí a sociálnej kurately, v ktorom je žiak umiestnený,

i) kontaktuje miestne príslušné centrum,

j) zabezpečí použitie anonymnej dotazníkovej metódy,

k) vedie písomné záznamy o riešení jednotlivých prípadov šikanovania,

l) zabezpečí pri rozhovoroch prítomnosť najmenej dvoch pedagogických zamestnancov alebo odborných zamestnancov,

m) ohlasuje príslušným útvarom Policajného zboru podozrenie na spáchanie priestupku alebo trestného činu.

* 1. **Opatrenia na riešenie šikanovania**

Opatreniami na riešenie šikanovania pre obeť a jej zákonných zástupcov, osoby, ktoré sa osobne starajú o dieťa a zariadenie, v ktorom je obeť umiestnená na základe rozhodnutia súdu sú najmä

a) odporúčanie vyhľadať individuálnu odbornú starostlivosť,

b) zabezpečenie skupinového intervenčného programu v spolupráci s centrom,

c) zaistenie bezpečia obete,

d) zabezpečenie informovania a poradenstva o šikanovaní pre dotknuté osoby

Opatreniami na riešenie šikanovania pre agresora a jeho zákonných zástupcov, osoby, ktoré sa osobne starajú o dieťa a zariadenie, v ktorom je agresor umiestnený na základe rozhodnutia súdu sú najmä

a) odporúčanie zákonným zástupcom agresora vyhľadať odbornú starostlivosť centra,

b) preloženie agresora do inej triedy alebo do inej výchovnej skupiny, ak je agresor schopný stále ohrozovať svoje okolie,

c) uloženie opatrenia vo výchove podľa § 58 ods. 2 a 3 zákona.

Pedagogický zamestnanec alebo odborný zamestnanec je povinný šikanovanie, alebo podozrenie zo šikanovania medzi žiakmi bezodkladne riešiť a každej jeho obeti bezodkladne poskytnúť pomoc.

* 1. **Spolupráca školy s orgánmi činnými v trestnom konaní a orgánom sociálnoprávnej ochrany detí a sociálnej kurately**

Riaditeľ školy je povinný oznámiť orgánom činným v trestnom konaní podozrenie, že žiak sa dopustil

a) šikanovania,

b) spáchania trestného činu alebo opakovane páchal priestupky v súvislosti so šikanovaním.

Riaditeľ školy je povinný orgánu sociálnoprávnej ochrany detí a sociálnej kurately oznámiť

a) podozrenie,

b) skutočnosti, ktoré ohrozujú obeť, agresora alebo svedkov,

c) opatrenia, ktoré prijal .

* 1. **Spolupráca školy so zákonnými zástupcami žiakov, osobami, ktoré sa osobne starajú o dieťa alebo zariadením, v ktorom je žiak umiestnený na základe rozhodnutia súdu**

Pri podozrení na šikanovanie žiaka spolupracujú riaditeľ školy, koordinátor prevencie, výchovný poradca, ďalší pedagogickí zamestnanci a odborní zamestnanci s rodinou obete a s rodinou agresora.

Pedagogickí zamestnanci a odborní zamestnanci dbajú pri rozhovore so zákonným zástupcom obete, agresora alebo svedka najmä na zachovanie dôvernosti informácií.

Riaditeľ školy môže odporučiť zákonným zástupcom agresora a osobám, ktoré sa osobne starajú o dieťa alebo zariadeniu, v ktorom je umiestnený na základe rozhodnutia súdu, umiestniť agresora na dobrovoľný diagnostický pobyt do diagnostického centra alebo do liečebno-výchovného sanatória.

O úkonoch podľa tohto článku osoba poverená riaditeľom školy vyhotovuje zápis, z ktorého po jednom vyhotovení poskytne každej zo zúčastnených osôb.

1. **Realizácia prevencie šikanovania na našej škole**

Prevencii šikanovania je prijatá a venujú sa jej všetci pracovníci našej školy a je obsiahnutá v celom výchovno-vzdelávacom procese. Na zlepšenie efektivity eliminácie šikanovania na našej škole majú vplyv nasledujúce činitele:

1. Profesionálny prístup vedenia školy a koordinátora k tejto problematike

2. Sústredenie sa a vytváranie priaznivého prostredia pre učenie a vzdelávanie

3. Správanie žiakov ovplyvňujeme pozitívnym posilňovaním

5. Pozorovanie situácie na škole

6. Žiakov upovedomujeme o svojich právach a povinnostiach

7. Prevenciu šikanovania zapájame do vyučovacieho procesu

8. Partnerstvo školy a rodiny

Vedenie školy konštruktívne a konkrétne zapracovalo problematiku šikanovania a správania žiakov do plánu školy a vnútorného poriadku školy. Každý pedagogický zamestnanec využíva celé spektrum efektívnych metód vyučovania so zameraním najmä na pozitívny prístup k žiakovi. Každý žiak školy je oboznámený s vnútorným poriadkom školy.

* 1. **Komplexná školská stratégia**

1. Zrozumiteľne definované šikanovanie a leták na nástenky- Žiakom sa poskytujú informácie o šikanovaní a rady ako mu predchádzať

2. Presný postup riešenia šikanovania

3. Žiaci i pedagógovia budú oboznámení s Trestným zákonom a základnými informáciami o šikanovaní takto:

* materiál o prevencii šikanovania na škole bude dostupný pre všetkých zamestnancov v zborovni
* letáky na nástenke

4. Škola je registrovaná na webovej stránke [www.NNTB.cz](http://www.NNTB.cz) , kde môžu žiaci anonymne nahlasovať prípady, ak sa stali obeťami alebo svedkami šikanovania.

5. Zverejnenie prípadu triednymi učiteľmi. Informácia v prípade šikanovania bude obsahovať konkrétny čin, možnosť náprav a trest, so zameraním na odsúdenie činu nie žiaka.

* 1. **Ako môže pedagóg rozoznať obeť šikanovania**

Znaky správania obete šikanovania:

* prestávky trávia osamotene, nemajú kamarátov
* počas prestávok sa vyskytujú čo najviac v blízkosti učiteľa
* pôsobia smutne, neisto, ustrašene alebo plačlivo
* často majú rozhádzané, špinavé, neusporiadané veci
* začínajú sa opakovane vyhýbať škole
* spolužiaci ich prehliadajú, nechcú vedľa nich sedieť, nekontaktujú ich
* „strácajú“ pomôcky, peniaze a iné veci
* často navštevujú toaletu počas vyučovacej hodiny
* vyhľadávajú „bezpečnú“ cestu domov, vyčkávajú, kým všetci spolužiaci neodídu

Šikanovanie okrem toho, že ohrozuje duševné a fyzické zdravie žiaka, znižuje aj jeho výkon, má zásadný vplyv na jeho výchovno-vzdelávacie výsledky. Príčiny šikanovania a najrozšírenejšie sociálno-patologické javy na našich školách:

* tlak spoločnosti (správať sa ako silný muž)
* motív krutosti (potešenie pri utrpení inej osoby)
* zvedavosť a nuda (túžba po vzrušujúcich zážitkoch)
  1. **Ochrana pred napadnutím cez internet**
* Voliť bezpečné heslo
* Neprezrádzať na internete osobné informácie napr. do dotazníkov pre rôzne ankety
* Pre súkromnú korešpondenciu si založiť špeciálnu mailovú schránku
* Ak sa čokoľvek umiestni na internete, môže to byť zneužité
* Neprezrádzať nikomu svoje heslo
* Každý má právo, aby sa s ním na internete zachádzalo úctivo
* Môžete opustiť chat, zatvoriť mail alebo vypnúť počítač kedykoľvek chcete
* Online priateľstvo môže skončiť kedykoľvek a vaše osobné informácie môžu byť poslané nevhodnej osobe
* Nemusíte otvárať správy od ľudí, ktorých nepoznáte
* Nemali by ste odpovedať na podozrivé správy. Tieto správy je dobré uložiť, ak by sa situácia musela prejednať aj s niekým ďalším
* Môžete si zlomyseľný mail uložiť pre budúcnosť
* Ak je obťažovanie mimoriadne závažné a predstavuje zločin, je potrebné kontaktovať políciu
* Môžete tiež zmeniť nastavenia vášho mailu tak, aby správy od určených odosielateľov boli nasmerované do špeciálneho priečinka.

Mgr. Róbert Truchan

Koordinátor prevencie šikanovania

1. **Realizácia prevencie šikanovania a kyberšikanovania na našej škole**

Problému prevencie šikanovania a kyberšikanovania sa venujú všetci pracovníci našej školy a je obsiahnutá vo výchovno-vzdelávacom procese. Na zabránenie vzniku patologických javov ako je šikanovanie a kyberšikanovanie na našej škole majú vplyv nasledujúce činitele:

1. Profesionálny prístup vedenia školy a koordinátora k tejto problematike.

2. Vytváranie priaznivého prostredia pre učenie a vzdelávanie.

3. Správanie žiakov ovplyvňujeme pozitívnym posilňovaním.

5. Pozorovanie situácie na škole.

6. Žiakov upovedomujeme o svojich právach a povinnostiach.

7. Prevenciu šikanovania zapájame do vyučovacieho procesu.

8. Partnerstvo školy a rodiny.

Vedenie školy konštruktívne a konkrétne zapracovalo problematiku šikanovania a správania žiakov do plánu školy a vnútorného poriadku školy. Každý pedagogický zamestnanec využíva celé spektrum efektívnych metód vyučovania so zameraním najmä na pozitívny prístup k žiakovi. Každý žiak školy je oboznámený s vnútorným poriadkom školy.

* 1. **V školskom roku 2023/2024 sa zameriame na tieto hlavné úlohy:**

**September**

1./ Zrozumiteľne definovať šikanovanie a poskytnúť žiakom informácie o šikanovaní a kyberšikanovaní. Poskytnúť žiakom rady ako mu predchádzať. Žiaci i pedagógovia budú oboznámení so základnými informáciami o šikanovaní takto:

* materiál o prevencii šikanovania na škole bude dostupný na nástenkách v priestoroch školy

Zodpovedný: koordinátor

**Október**

1./ Monitorovať prítomnosť šikanovania a kyberšikanovania na našej škole formou dotazníka. Vyhodnotenie dotazníka odovzdá koordinátor vedeniu školy.

*Zodpovedný: koordinátor*

**November**

1./ Na triednických hodinách diskutovať so žiakmi o rôznych formách šikanovania a kyberšikanovania, možnostiach prevencie, nahlasovania a riešenia vzniknutých prípadov .

##### Zodpovední: tr. učitelia

**Apríl**

1./ Uskutočníme prednášku a besedu zameranú na prevenciu patologických javov ako je šikanovanie a kyberšikanovanie na základných školách.

*Zodpovedná: Mgr. Hricová*

**Počas celého školského roka**

1./ Snažíme sa v škole vytvárať prostredie, ktoré by podporovalo individualitu osobnosti dieťaťa, bralo do úvahy jeho schopnosti a akceptovalo podmienky v akých dieťa žije. Snažíme sa vytvárať u detí pocit bezpečia. Využiť všetky možnosti k vytvoreniu kladného vzťahu medzi učiteľmi a žiakmi a tak ich chránili pred negatívnymi javmi. Potláčať záškoláctvo ako jednu z príčin školskej neúspešnosti a patologických javov, ako je napríklad šikanovanie. Spolupracovať s asistentom učiteľa, so sociálnym kurátorom a s obecnými úradmi. Realizovať včasné a odborné preventívne zásahy, formovať hodnotový systém, etické normy a humánne cítenie, formovať reálne sebahodnotenie, sebadôvery a asertivitu žiakov.

### Zodpovední: všetci učitelia

2./ Zaradzovať prostredníctvom všetkých učiteľov do vyučovacieho procesu rôzne projekty, aktivity a hry na podporu prevencie vzniku šikanovania a kyberšikanovania.

### Zodpovední: všetci učitelia

3./. Informovať rodičov na rodičovských združeniach o opatreniach proti šikanovaniu a kyberšikanovaniu.

### Zodpovední:  tr. učitelia

*4./* Urobiť pohovory s rodičmi problémových žiakov formou pozvania rodiča do školy a informovať ich o poskytovaných službách v okrese v PPP a na OPZ.

*Zodpovední: tr. učitelia, riaditeľ školy, výchovný poradca a koordinátor*

5./ Počas celého školského roka monitorovať zmeny v správaní žiakov a v prípade oprávneného podozrenia na rizikové správanie, šikanovanie, trestnú činnosť, budeme problémy bezodkladne riešiť v spolupráci s výchovným poradcom, s PPP, PZ a rodičmi. V prípade oprávneného podozrenia šikanovania alebo kyberšikanovania žiaka, zodpovedný pedagogický zamestnanec kontaktuje príslušný útvar policajného zboru.

*Zodpovední: všetci vyučujúci*

**Vypracoval:** Mgr. Róbert Truchan

školský koordinátor prevencie šikanovania a kyberšikanovania